Anna Vladimirovna Čičerovová

Prehľad medailíAtletika na LOHDQPeking 2008skok do výškyzlatoLondýn 2012skok do výškyMajstrovstvá sveta v atletikestriebroOsaka 2007skok do výškyDQBerlín 2009skok do výškyzlatoTegu 2011skok do výškybronzMoskva 2013skok do výškybronzPeking 2015skok do výškyHalové MS v atletikebronzBirmingham 2003skok do výškystriebroBudapešť 2004skok do výškystriebroIstanbul 2012skok do výškyHalové ME v atletikezlatoMadrid 2005skok do výškyMS v atletike do 17 rokovzlatoBydhošť 1999skok do výškyUniverziádazlatoIzmir 2005skok do výšky

Anna Vladimirovna Čičerovová (, * 22. júla 1982, Jerevan, Arménska SSR) je ruská atlétka, olympijská víťazka, majsterka sveta a halová majsterka Európy v skoku do výšky.

 Kariéra 

 Juniorské úspechy 
Prvýkrát na seba táto 178 cm vysoká atlétka upozornila v roku 1999 na prvom ročníku MS v atletike do 17 rokov v poľskej Bydgoszczi, kde získala zlatú medailu za skok vo výške 189 cm. O rok neskôr skončila na majstrovstvách sveta juniorov v Santiagu de Chile výkonom 185 cm tesne pod stupňami víťazov, na štvrtom mieste. V júli 2001 sa konali juniorské majstrovstvá Európy v talianskom Grossete, kde Čičerovová prekonala výšku 190 cm a vybojovala si striebornú medailu. V tom istom roku skončila na svetovej letnej Univerziáde v Pekingu s výkonom 185 cm na ôsmom mieste.

 Seniorské úspechy 
Prvé úspechy medzi dospelými si pripísala v roku 2003, keď najprv vybojovala za 199 cm bronzovú medailu na halových ME v Birminghame. V lete sa na svojich prvých majstrovstvách sveta v Paríži umiestnila na šiestom mieste, keď pokorila latku na stojanoch vo výške 195 cm. O rok neskôr, v roku 2004, sa konali ďalšie halové MS v maďarskej Budapešti, kde prekonala vo finále rovné dva metre a získala striebornú medailu. Na letných olympijských hrách v Aténach postúpila do finále, kde sa umiestnila na šiestom mieste.

V roku 2005 získala hneď dve zlaté medaily z atletických šampionátov. Na halovom ME v Madride prekonala 201 cm a nechala za sebou domácu výškarku, Španielku Ruth Beitiaovú, ktorá preskočila 199 cm a skončila na druhom mieste. Na svetovom šampionáte vo fínskych Helsinkách skončila pod stupňami víťazov na štvrtom mieste. Zlatú medailu však vybojovala na XXIII. Letnej Univerziáde v tureckom Izmire, kde jej k titulu stačilo prekonať 190 cm.

Halové majstrovstvá sveta 2006 sa konali v Moskve, na domácej pôde sa však ruská výškarka vinou zranenia neobjavila. Vrcholom letnej atletickej sezóny boli ME v atletike vo švédskom Göteborgu, kde obsadila siedme miesto. V roku 2007 sa konali MS v japonskej Osake, kde si vo finále vylepšila osobný rekord o dva centimetre pod holým nebom a za 203 cm získala spoločne s Taliankou Antoniettou Di Martinovou striebornú medailu.

V halovej sezóne 2008 predviedla najlepšie 198 cm v rumunskej Bukurešti a na halových MS vo Valencii neštartovala. Na letných olympijských hrách v Pekingu vybojovala výkonom 203 cm bronzovú medailu. Na výške 199 cm sa zachránila tretím pokusom, následné dve výšky (201 a 203 cm) však prekonala na prvý pokus. Medaila jej bola odobratá v roku 2016 na základe spätného testovania vzoriek, ktoré u nej odhalilo anabolický steroid turinabol. V roku 2009 vybojovala výkonom 202 cm striebornú medailu na majstrovstvách sveta v Berlíne. Táto medaila jej nakoniec bola z rovnakého dôvodu taktiež odobratá.

V deň svojich 29. narodenín preskočila na ruskom atletickom šampionáte v Čeboksaroch 207 centimetrov, čím si o tri centimetre vylepšila osobný rekord a o jeden centimeter vylepšila národný rekord Jeleny Slesarenkovej z roku 2004. Po dvoch strieborných medailách v rade dokázala na MS v atletike 2011 v juhokórejskom Tägu získať titul majsterky sveta, keď porazila Blanku Vlašićovú.

 Sezóna 2012 
Pred halovým svetovým šampionátom v Istanbule päťkrát v rade zvíťazila a vždy prekonala dvojmetrovú hranicu. 4. februára na výškarskom mítingu v nemeckom Arnstadte dokázala zvíťaziť výkonom 206 cm, čo je tretí najlepší halový výkon všetkých čias. Víťaznú sériu Čičerovovej zastavila na halovom MS Američanka Chaunté Lowe, ktorá vybojovala výkonom 198 cm zlatú medailu. Čičerovová sa spoločne s ďalšími dvomi skokankami podelila o striebro.

Z dôvodu prípravy na olympijské hry vynechala Čičerovová ME v atletike v Helsinkách. Posledné preteky pred olympiádou absolvovala v Londýne v rámci Diamantovej ligy na mítingu Aviva, kde skončila tretia (194 cm). Na letných olympijských hrách 2012 v Londýne bola najväčšou adeptkou na zisk zlatej medaily. Úlohu favoritky nakoniec splnila, keď sa vo finále ako jediná dokázala preniesť cez 205 cm. Túto výšku zdolala na druhý pokus a všetky predošlé na prvý pokusom.

 Referencie 

 Iné projekty 

 Externé odkazy 
 Na stránke svetovej atletiky

 Zdroj 

Kategória:Ruskí bronzoví olympijskí medailisti
Kategória:Ruskí skokani do výšky
Kategória:Ruské športovkyne
Kategória:Olympijskí medailisti v atletike
Kategória:Osobnosti z Jerevanu